Document ID: /fineweb-2-swissfilter-quality_10-filterrobots/filtered/01307.jsonl.gz/1822

Jeta në Zvicër
Një e katërta e adoleshentëve në Zvicër janë ksenofobikë
25 për qind e të rinjve në Zvicër, pa prejardhje migrimi, kanë një problem me të huajt
Gjysma e myslimanëve të rinj janë kundër shoqërisë perëndimore, shkruan “20 Minuten”, përcjell Albinfio.ch.
Një studim i ri në ZHAW (Universiteti i Cyrihut për shkenca të aplikuara) në bashkëpunim me HETS (Haute Ecole de Travail Social Fribourg) tregon se të rinjtë në Zvicër, më shumë ndjekin ideologjitë e ekstremizmit se sa dhunën e pastër ekstremiste. “Në përgjithësi, duket se ekstremizmi i krahut të majtë është disi më i përhapur se ekstremizmi i djathtë”, thotë studiuesi nga ZHAW dhe udhëheqësi i studimit, Patrik Manzoni, përcjell albinfo.ch.
Në vitin 2017, për studimin u intervistuan më shumë se 8,000 adoleshentë të moshës 17 deri 18-vjeçare. Me një rezultat të mahnitshëm:
Ekstremizmi i djathtë
- 5.9 për qind e të rinjve të anketuar pa prejardhje migrimi janë ekstremistë të djathtë.
- Një e katërta e të rinjve në Zvicër (25.1 për qind), pa prejardhje migrimi është me qëndrim armiqësor ndaj të huajve, një e pesta (21.1 për qind) është nacionaliste
- 4.8 për qind favorizojnë dhunë ndaj të huajve
- 5.4 për qind favorizojnë një diktaturë
Ekstremizmi i majtë
- Ekstremistët e majtë janë 7.0 për qind e të gjithë të anketuarve.
- Pothuajse gjysma (47.1 për qind) e adoleshentëve janë me qëndrim armiqësor ndaj kapitalizmit.
- 21.7 për qind janë me qëndrim armiqësor ndaj policisë dhe shtetit
- Komunizmin e favorizojnë 5.6 për qind
- 8.1 për qind favorizojnë dhunë kundër policëve
Myslimanët në Zvicër
- 2.7 për qind konsiderohen islamikë.
- 43 për qind janë pejorativë ndaj shoqërive perëndimore.
- Më shumë se një e katërta (28.8 për qind) janë me qëndrim armiqësor ndaj myslimanëve jo tradicionalë.
- 5.1 për qind janë të gatshëm të përdorin dhunën kundër myslimanëve jo tradicionalë.
- Nga ana tjetër, armiqësi zvicerane kanë treguar 3.7 për qind e të anketuarve myslimanë.
Adoleshentët meshkuj janë dukshëm më të përfaqësuar në të gjitha format e ekstremizmit, se sa femrat. Adoleshentët meshkuj gjithashtu kanë një nivel dukshëm më të lartë të dhunës, informon më tej Albinfo.ch.
Si definicion i ekstremizmit, studimi ka përdorë qëndrimet dhe sjelljet, të cilat karakterizohen nga refuzimi i shtetit kushtetues demokratik dhe kërkojnë që të kapërcehen me forcë dhe të zëvendësohet me një rend tjetër politik.
Të ngjashme
Aksion i madh policor pas hajnave në Aargau, kapen 13 prej tyre
Të tjera nga Jeta në Zvicër
E-Diaspora
-
19-vjeçarja nga Gostivari humb jetën në aksident në Itali Një vajzë 19-vjeçare ka humbur jetën gjatë një aksidenti trafiku dje rreth orës 18:00 në veri...
-
Si trafikohen dhe shiten gratë shqiptare si prostituta
-
Mbrëmje e paharrueshme artistike me Shkëlzen Dolin e Flaka Gorancin
-
Arrestohet trafikanti me lëndë narkotike në një vlerë prej 1.1 milion euro
-
Ditët e Pavarësisë në Diasporë
Jeta në Zvicër
-
Edhe përkundër rritjes së pagave, zviceranët fitojnë më pak Pagat e punëtorëve me kontratë kolektive të punës, gjatë këtij viti janë rritur. Por, për shkak...
-
“Kosova ideas” prezanton në Cyrih projektet e realizuara në Kosovë
-
Zvicër
Banesat e zbrazëta u kushtojnë investitorëve 1 miliard franga
-
I konfiskohet vetura Porsche, kapet në radar me shpejtësi 174 km/h
-
Rekord Ginisi me kartolinën më të madhe në botë nga Zvicra